
Pasūtītāja līguma reģistrācijas Nr. ____________
Piegādātāja līguma reģistrācijas Nr. ____________

[bookmark: _Hlk206076571]LĪGUMS 
Par tiesībām piegādāt Alfa/Beta/Gamma virsmas nosmērētības mēriekārtas 
(iepirkuma ID Nr. NMPD 2026/20)

	Rīgā
	
	
	
	Dokumenta datums ir pēdējā pievienotā droša elektroniskā paraksta un tā laika zīmoga datums



Neatliekamās medicīniskās palīdzības dienests (turpmāk - Pasūtītājs), tā direktores Lienes Cipules personā, kura rīkojas saskaņā ar Ministru kabineta 2009.gada 15.decembra noteikumiem Nr.1480 “Neatliekamās medicīniskās palīdzības dienesta nolikums”, no vienas puses, un,
[bookmark: _Hlk88657186]__________________ (turpmāk – Piegādātājs), kuru saskaņā ar ___________, pārstāv tās _______________  _________________, no otras puses,
pamatojoties uz atklāta konkursa “Par tiesībām piegādāt Alfa/Beta/Gamma virsmas nosmērētības mēriekārtas”, identifikācijas numurs NMPD 2026/20 (turpmāk – Konkurss), rezultātiem noslēdz Līgumu par tiesībām piegādāt Alfa/Beta/Gamma virsmas nosmērētības mēriekārtas (turpmāk – Līgums):
1. Līguma priekšmets
1.1. [bookmark: _Hlk206075634]Pasūtītājs pasūta, bet Piegādātājs pārdod Alfa/Beta/Gamma virsmas nosmērētības mēriekārtas (turpmāk – Prece)  un veic to piegādi saskaņā ar Līguma 1. pielikumu “Tehniskais piedāvājums” (turpmāk – Tehniskais piedāvājums) un 2.pielikumu “Finanšu piedāvājums” (turpmāk – Finanšu piedāvājums) noteikumiem.
1.2. Līguma ietvaros Pasūtītājs iegadājas Preci saskaņā ar Piegādātāja iesniegto Piedāvājumu Konkursā.
1.3. Ar kvalitatīvu, Līguma prasībām atbilstošu Preci un Preces piegādi Līguma ietvaros saprotama Prece un Preces piegāde, kas atbilst Līguma noteikumiem, Tehniskajam un Finanšu piedāvājumam.
2. Līguma summa
2.1. Līguma summa ir līdz ________ EUR (___________________________ euro, ____ centi) bez pievienotās vērtības nodokļa (turpmāk – PVN). PVN tiek aprēķināts un piemērots normatīvajos aktos noteiktajā kārtībā un apmērā.
2.2. Gadījumā, ja Līguma darbības laikā Pasūtītājs nav izlietojis visu Līguma summu, Piegādātājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā.
2.3. Līguma summā un Piegādātāja iesniegtajā Finanšu piedāvājumā norādītajā vienas vienības cenā (turpmāk – Preces cena) ir iekļautas visas izmaksas par Preces iegādi, piegādi uz Pasūtītaja norādīto vietu un citas izmaksas, kas saistītas ar pilnīgu un kvalitatīvu Līguma izpildi, tajā skaitā, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņas, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas.

3. Norēķinu kārtība
3.1. [bookmark: _Ref367706715][bookmark: _Ref336523199][bookmark: _Toc336440091]Pasūtītājs veic samaksu par kvalitatīvu, Līguma noteikumiem atbilstošu Preci un Preces piegādi 30 (trīsdesmit) dienu laikā no strukturēta elektroniska rēķina  (turpmāk - rēķina) saņemšanas dienas. Preces piegādi apstiprina abpusēji parakstīta Preču pavadzīme, kas ir pamats rēķina izrakstīšanai. 
3.2. Pasūtītājs Piegādātājam maksā par faktiski piegādātajām Precēm saskaņā ar Līguma 2.pielikumā noteiktajām cenām.
3.3. Par apmaksas dienu tiek uzskatīta diena, kurā nauda ir iemaksāta Piegādātāja norādītajā bankas kontā.
3.4. Preču pavadzīmē un strukturētā rēķinā norādītā Preces 1 (vienas) vienības cena nedrīkst pārsniegt Konkursā piedāvāto 1 (vienas) vienības cenu (Līguma 2.pielikums). 
3.5. Izrakstot Preču pavadzīmi un rēķinu, Piegādātājs obligāti tajā norāda Pasūtītāja Līguma reģistrācijas numuru, struktūrvienības adresi, uz kuru piegādāta Prece, Preces nosaukumu, piegādātās Preces 1 (vienas) vienības cenu, piegādāto vienību skaitu, PVN likmi un kopējo cenu ar PVN, un apmaksas termiņu atbilstoši šī Līguma 3.1.punktā noteiktajam. Strukturētu elektronisku rēķinu Piegādātājs nosūta uz Pasūtītāja oficiālo elektronisko adresi (e-adrese): einvoice_NMPD@90009029104 (NEATLIEKAMĀS MEDICĪNISKĀS PALĪDZĪBAS DIENESTS: RĒĶINI). Puses piekrīt elektroniski sagatavotam rēķinam bez paraksta un akceptē šādi nosūtītus rēķinus par attaisnojamiem. Piegādātājs rēķinu sagatavo un nosūtīta strukturētā elektroniskā formātā, nodrošinot tā atbilstību Eiropas Savienības standartam LVS EN 16931-1:2017 "Elektroniskie rēķini. 1.daļa. Elektronisko rēķinu pamatelementu semantisko datu modelis", un kuru Piegādātājs izraksta atbilstoši tehniskajai specifikācijai LVS CEN/TS 16931-2:2017 "Elektroniskie rēķini. 2.daļa: Standartam EN 16931-1 atbilstošo sintakšu saraksts. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.”
3.6. Līguma darbības laikā, nesadārdzinot Preces izgatavošanas izmaksas par 1 (vienu) Preces vienību, saglabājot Tehniskās specifikācijas prasības, Pusēm vienojoties var tikt veiktas nebūtiskas izmaiņas Preces izgatavošanā (piemēram, atsevišķu izmēru nebūtiska korekcija, cits detaļu risinājums u.c.). 
3.7. Pasūtītājs ir tiesīgs nepieņemt Piegādātāja iesniegto strukturēto rēķinu, ja tajā nav norādes par faktiskās piegādes adresi uz kuru Prece ir piegādāta.
3.8. Ja Piegādātājs piegādā nekvalitatīvu Preci, par ko sagatavots akts par konstatētajām neatbilstībām, samaksa tiek veikta pēc nekvalitatīvas Preces apmaiņas pret kvalitatīvu Preci.
4. Preces kvalitāte
4.1. Piegādātās Preces kvalitātei ir jāatbilst Līguma un Preces ražotāja noteikumiem.
4.2. Par piegādātās Preces kvalitāti atbild Piegādātājs.
4.3. Preces garantijas laiks ir ___ (______________) mēneši no Preču pavadzīmes parakstīšanas dienas.
4.4. Par Preces kvalitātes zudumiem, kuri radušies pēc Preces nodošanas Pasūtītājam, atbild Pasūtītājs.
4.5. Pieņemot piegādāto Preci, Pasūtītājs pārbauda piegādātās Preces kvantitatīvo atbilstību pasūtījumam, un, ja tā atbilst, pavadzīmē parakstās par Preces pieņemšanu uz tās Preces piegādes pavadzīmes eksemplāra, kas tiek atdots Piegādātājam.
4.6. [bookmark: _Hlk206742283]Pretenziju par Preces defektiem Pasūtītājs nosūta Piegādātājam darba dienās 24 stundu laikā kopš defekta konstatēšanas brīža. Piegādātājs defektu novērš ne vēlāk kā 10 (desmit) darba dienu laikā.  Ja precei konstatēts defekts, kuram nav iespējams veikt garantijas remontu, par to tiek sagatavots defekta akts, atkarībā no defekta rakstura, bet ne vēlāk kā 45 (četrdesmit piecu) kalendāro dienu laikā jāpiegādā Pasūtītājam jauna, kvalitatīva un Līguma noteikumiem atbilstoša Prece.
4.7. Ja objektīvu iemeslu dēļ (tehnisku vai tehnoloģisku iemeslu dēļ) Preci nevar nomainīt pret atbilstošu Preci Līguma 4.6.punktā noteiktajā termiņā, Puses vienojas par citu Preces piegādes termiņu.
4.8. Gadījumā, ja Piegādātājs iesniegto pretenziju par Preces kvalitāti neatzīst, Puses atzinuma iesniegšanai par Preces kvalitāti var pieaicināt neatkarīgu ekspertu. Ja pieaicinātais eksperts apstiprina nekvalitatīvās Preces faktu, Piegādātājs sedz Pasūtītājam zaudējumus, kas radušies sakarā ar nekvalitatīvo Preci un eksperta izmaksām.
5. [bookmark: _Ref404759191]Preces pasūtīšanas, piegādes un pieņemšanas kārtība
5.1. [bookmark: _Ref412038156]Pasūtītājs pasūta Preci, nosūtot attiecīgu pieprasījumu (turpmāk – Pieprasījums) uz Piegādātāja Līguma 11.8.2.punktā norādītās atbildīgās personas e-pasta adresi.
5.2. Piegādātājs piegādā Preci ne vēlāk kā 3 (trīs) mēnešu laikā no Pasūtījuma saņemšanas dienas.
5.3. Piegādātājs nodrošina Preces piegādi Pagasta ielā 2, Ogrē, Ogres novadā.
5.4. Pasūtītāja darba laikā (darba dienās no plkst. 8:30 līdz plkst.16:30) Pasūtītāja norādītajā vietā. Piegādātājs nodrošina Preces piegādi un izkraušanu Pasūtītāja norādītajā adresē (telpā) bez papildu maksas un tikai saviem spēkiem (neiesaistot Pasūtītāja personālu).
5.5. Piegādātājs 2 (divas) darba dienas pirms Preces piegādes saskaņo (telefoniski vai elektroniski) ar Pasūtījumā norādīto atbildīgo personu konkrētu Preces piegādes un izkraušanas laiku. 
5.6. [bookmark: _Ref367778268][bookmark: _Ref413066543][bookmark: _Ref367778243][bookmark: _Toc336440082]Pasūtītājs piegādātās Preces atbilstību pārbauda ne vēlāk kā 5 (piecu) darba dienu laikā pēc piegādes. Ja Prece neatbilst Precei izvirzītajām prasībām, Pasūtītājs sastāda aktu par konstatētajām neatbilstībām un elektroniski to iesniedz Piegādātājam.  Piegādātājs par saviem līdzekļiem ne vēlāk kā 30 (trīsdesmit) kalendāro dienu laikā pēc akta par konstatētajām neatbilstībām sagatavošanas dienas piegādā kvalitatīvu Preci. Ja defekta novēršanai ir nepieciešams garāks termiņš, aizstāj bojāto Preci ar citu, Līguma nosacījumiem atbilstošu, Preci vai vienojas ar Pasūtītāju par citu termiņu defekta novēršanai.  
5.7. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt neatkarīgu ekspertu, kura slēdziens ir saistošs abām Pusēm. Ja Prece atzīta par kvalitatīvu, izdevumus par eksperta slēdzienu sedz Pasūtītājs.
5.8. Gadījumā, ja Piegādātājs nav ievērojis Preces piegādes termiņu, Pasūtītājs sagatavo un nosūta Piegādātāja atbildīgajai personai rakstveida pretenziju.

6. Pušu tiesības un pienākumi
6.1. Pasūtītājs:
6.1.1. pieņem piegādāto Preci, ja tai nav konstatējami acīmredzami defekti vai neatbilstība;
6.1.2. pieņem piegādāto Preci, ja tā piegādāta saskaņā ar Pasūtījumu un Līguma noteikumiem;
6.1.3. samaksā par pieņemtu Līguma prasībām atbilstošu, kvalitatīvu Preci Līgumā noteiktajā kārtībā.
6.2. Piegādātājs:
6.2.1. pārdod, piegādā un izkrauj Līguma noteikumiem atbilstošu, kvalitatīvu Preci saskaņā ar Līguma noteikumiem un Pieprasījumu;
6.2.2. pēc Pasūtītāja pasūtījuma iesniedz Preces un ar tās piegādi saistītos dokumentus un informāciju;
6.2.3. transportējot Preci nodrošina pilnīgu tās drošību pret iespējamiem bojājumiem;
6.2.4. Līguma prasībām neatbilstošas vai nekvalitatīvas Preces piegādes gadījumā to piegādā atkārtoti par saviem līdzekļiem atbilstošā kvalitātē un atbilstoši Līguma prasībām;
6.2.5. sedz visus zaudējumus, kas radušies ar nekvalitatīvas Preces piegādi;
6.2.6. atbild par Preces atbilstību Latvijas Republikas un Eiropas Savienības spēkā esošo normatīvo aktu prasībām.
7. Pušu mantiskā atbildība
7.1. Gadījumā, ja Pasūtītājs neievēro Līgumā noteikto Preces samaksas termiņu atbilstoši Līguma noteikumiem, Piegādātājs ir tiesīgs prasīt Pasūtītājam līgumsodu 0,1% (viena desmitā daļa procenta) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. Pasūtītājs līgumsodu samaksā 10 darba dienu laikā no Piegādātāja rēķina saņemšanas dienas.
7.2. Gadījumā, ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs aprēķināt Piegādātājam līgumsodu 0,1% (viena desmitā daļa procenta) no termiņā nepiegādātās Preces vērtības par katru kavējuma dienu, bet ne vairāk kā 10% no termiņā nepiegādātās Preces summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas.
7.3. Gadījumā, ja Piegādātājs piegādājis nekvalitatīvu Preci, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu 100,00 EUR (viens simts euro, 00 centi) apmērā. Līgumsodu Piegādātājs samaksā 10 (desmit) darba dienu laikā no Pasūtītāja rēķina nosūtīšanas dienas. 
7.4. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu 50,00 EUR (piecdesmit euro, 00 centi) apmērā par katru gadījumu. Puse līgumsodu samaksā 10 darba dienu laikā no Pasūtītāja rēķina nosūtīšanas dienas.
7.5. Izbeidzot Līgumu 9.9.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% apmērā no līguma summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam. 
7.6. Ja Piegādātājs vienpusēji izbeidz Līgumu, izņemot Līguma 9.7.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% apmērā no līguma summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
7.7. Līgumsoda samaksa neatbrīvo Puses no saistību izpildes.
7.8. Pasūtītājam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
7.9. Gadījumā, ja Līgumā noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus vai vai ārstniecībā iesaistītajām personām ir nodarījis kaitējumu, Piegādātājs tos sedz pilnā apmērā.
7.10. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
7.11. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.

8. Nepārvarama vara
8.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
8.2. Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz trīs darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ. 
8.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 8.2. punkta nosacījumus.
8.4. Ja nepārvaramas varas dēļ Līguma izpilde aizkavējas ilgāk par 30 (trīsdesmit )dienām, Puses ir tiesīgas vienpusēji izbeigt Līgumu, par to rakstveidā brīdinot otru Pusi 5 (piecas) darba dienas iepriekš.
8.5. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
9. Līguma darbības termiņš, grozījumu veikšana un izbeigšana
9.1. [bookmark: _Toc336440113]Līgums stājas spēkā abpusējas parakstīšanas brīdi. Līgums ir spēkā 12 (divpadsmit) mēnešus no tā spēkā stāšanas dienas vai līdz līguma summas apguvei, atkarībā no tā, kurš no nosacījumiem iestājas pirmais.
9.2. Ja 12 (divpadsmit) mēnešu laikā Līguma summa nav apgūta, Puses var izskatīt iespēju pagarināt Līguma darbības termiņu līdz 6 (sešiem) mēnešiem. 
9.3. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
9.4. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
9.4.1. grozījumi ir nebūtiski; 
9.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos; 
9.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
9.4.4. ja neparedzētu apstākļu dēļ Piegādātājs nespēj nodrošināt Līguma izpildi, Puses ir tiesīgas vienoties par Preces vienas vienības cenas palielinājumu ne vairāk kā par 20% no Līgumcenas, ja:
9.4.4.1. Preces cenas palielinājumus ir radies tādu apstākļu dēļ, kurus Piegādātājs kā savas jomas profesionālis nevarēja paredzēt vai ietekmēt;
9.4.4.2. Piegādātājs ir darījis visu iespējamo, lai novērstu Preces cenas palielinājumu;
9.4.4.3. Preces cenas vai līgumcenas palielinājums nav saistīts ar Piegādātāja Līguma saistību izpildes kavējumu;
9.4.4.4. Piegādātājs iesniedz pierādījumus, ka Preces cenas vai līgumcenas palielinājums ir no viņa neatkarīgu iemeslu dēļ (ražotāja apliecinājums par cenu izmaiņām pēc piedāvājuma iesniegšanas un Līguma noslēgšanas, loģistikas izmaksu izmaiņas, u.c.);
9.4.4.5.  ja Pasūtītājam piešķirts papildus finansējumu, kas nebija pieejams uz Līguma noslēgšanas brīdi;
9.4.4.6. Līguma izpildes laikā atklājas, ka nepieciešams tāds preču apjoms, kāds pirms tam nebija noteikts, bet ir nepieciešamas pilnvērtīgai un neatliekamai Pasūtītāja darbības nodrošināšanai;
9.4.4.7. Līguma cenas pieaugums, kas noteikts kā visu secīgi veikto grozījumu naudas vērtības summa, nevar pārsniegt 50 % (piecdesmit procentus) no sākotnējās Līguma kopējās cenas.
9.5. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
9.6. Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
9.6.1. Piegādātājs  divas reizes nav ievērojis Līgumā noteikto Preces piegādes termiņu, par ko ir nosūtītas divas pretenzijas; 
9.6.2. Piegādātājs divas reizes ir piegādājis nekvalitatīvu vai Līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam divas pretenzijas;
9.6.3. Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības.
9.6.4. Piegādātājs Pasūtītājam nodarījis zaudējumus;
9.6.5. iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
9.6.6. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1. panta trešā daļa);
9.6.7. ja tiek konstatēts, ka Piegādātājs Līguma izpildē ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
9.6.8. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
9.6.9. Piegādātājam atbilstoši 2022. gada 8. aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Piegādātāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.);
9.6.10. nepārvaramas varas iestāšanās gadījumā.
9.7. Piegādātājam ir tiesības vienpusēji izbeigt Līgumu bez Pasūtītāja piekrišanas, ja:
9.7.1. Pasūtītājs Līgumā noteiktajā termiņā divas reizes nav veicis noteiktos maksājumus un katra maksājuma kavējums ir pārsniedzis 30 (trīsdemit) dienas;
9.7.2. nepārvaramas varas iestāšanās gadījumā.
9.8. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz vienu mēnesi iepriekš.
9.9. Izbeidzot Līgumu 9.6.1. – 9.6.4.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
9.10. Izbeidzot Līgumu 9.6.5. – 9.6.10. un 9.7.2.apakšpunktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
9.11. Līgumā noteiktajos gadījumos Līgums uzskatāms par izbeigtu septītajā dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai  otrajā dienā, ja paziņojums parakstīts ar drošu elektronisko parakstu.
9.12. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Līguma izbeigšanas dienai.
10. Datu aizsardzība un konfidencialitātes noteikumi
10.1. Izpildot Līgumu un savstarpēji apmainoties ar Pušu pārstāvju un paraksttiesīgo personu identificējošo informāciju un kontaktinformāciju – attiecīgo personu personas datiem, Puses ir patstāvīgi pārziņi.
10.2. [bookmark: _Hlk165386980]Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka otras Puses Līguma izpildes ietvaros nodotie personas dati netiek nejauši vai nelikumīgi iznīcināti, nozaudēti vai sabojāti, vai prettiesiski darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem normatīvajiem aktiem personas datu aizsardzības jomā. 
10.3. [bookmark: _Hlk165387058]Pusēm ir pienākums ievērot normatīvo aktu prasības personas datu aizsardzības jomā, par pārkāpumiem un to sekām atbildot patstāvīgi.
10.4. [bookmark: _Hlk165387174]Konstatējot datu pārkāpumu (incidentu) tad, ja tā sekas var ietekmēt arī otru Pusi, incidentu konstatējusī Puse var informēt otru Pusi. Puses var palīdzēt viena otrai, ciktāl tas ir nepieciešams, konkrētā datu pārkāpuma (incidenta) risināšanā un uzraudzības iestādes, kā arī datu subjektu informēšanā.
10.5. [bookmark: _Hlk165387181]Saņemot iestāžu, uzraudzības iestādes vai datu subjektu pieprasījumus, kuru izpildes rezultātā var tikt nodoti no otras Puses saņemtie personas dati, attiecīgā Puse var informēt otru Pusi tad, ja tādu informēšana nav normatīvajos aktos aizliegta.
10.6. [bookmark: _Hlk165387198]Puses apņemas informēt savus darbiniekus, kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei; papildus informāciju par Pircēja personas datu apstrādi var iegūt tīmekļa vietnē www.nmpd.gov.lv. 
10.7. [bookmark: _Hlk165387221]Puses apņemas Līguma darbības laikā, kā arī pēc tās izpildes, bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām attiecīgās Puses rīcībā nonākušo ierobežotas pieejamības informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
10.8. [bookmark: _Hlk165387228]Par ierobežotas pieejamības informāciju uzskatāma un pie neizpaužamām ziņām pieskaitāma jebkāda esoša vai Līguma izpildes gaitā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumu un kuras klasifikācijas pakāpe nav vispārpieejama informācija. Šeit minētajai saistībai ir beztermiņa raksturs.
10.9. [bookmark: _Hlk165387242]Puse nodrošina ierobežotas pieejamības informācijas aizsardzības noteikumu izpildi arī tad, ja Līguma izpildei attiecīgā Puse ir piesaistījusi ārpakalpojuma sniedzēju, kas piekļūst ar Līguma izpildi saistītajiem personas datiem vai citai ierobežotas pieejamības informācijai. 
10.10. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu, attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.

11. Vispārīgie noteikumi
11.1. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.
11.2. Visa rakstveida sarakste uzskatāma par saņemtu septītajā dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst.8.00 līdz 17.00.
11.3. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
11.4. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu piecu darba dienu laikā, nosūtot ierakstītu paziņojumu, kas kļūst par Līguma neatņemamu sastāvdaļu.
11.5. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
11.6. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
11.7. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
11.8. Puses vienojas, ka ar Līguma izpildi saistītos jautājumus (nosūta Pasūtījumu, rakstiski saskaņo Preču pasūtīšanas – saņemšanas grafiku, saskaņo Preču pavadzīmes, sagatavo Defekta aktu, pretenzijas, un nodod apmaksai pavadzīmes u.c.) risinās šādas Pušu atbildīgās personas:
11.8.1.1. no Pasūtītāja puses pārstāvji Preces pasūtīšanai un pieņemšanai: 
11.8.1.1.1. _________________________ – ______________________: ________________________, tālrunis: ________________, e-pasts: _________________________ ;
11.8.1.1.2. _________________________ – ______________________: ________________________, tālrunis: ________________, e-pasts: _________________________ ;
11.8.2. no Piegādātāja puses: __________________________________, tālr. Nr. _______________, e-pasts: __________________. 
11.9. Līgums ar ___ (_________) pielikumiem sagatavots latviešu valodā un pieejams abpusēji parakstīts elektroniskā formātā ar drošu elektronisko parakstu, kas satur laika zīmogu. Līgumam ir šādi pielikumi:
11.9.1. Līguma 1.pielikums “Tehniskais piedāvājums”;
11.9.2. Līguma 2.pielikums “Finanšu piedāvājums”.

12. Pušu rekvizīti
	Pasūtītājs:
Neatliekamās medicīniskās palīdzības dienests
Reģistrācija Nr. 90009029104
Adrese: Laktas iela 8, 
Rīga, LV-1013
Banka: Valsts kase
Kods: TRELLV22
Konta Nr.: LV86TREL2290649007000
Tālrunis: +371 67337000
E-pasts: nmpd@nmpd.gov.lv

__________ (paraksts⃰) ____________
	Piegādātājs:
____________________
Reģistrācijas Nr.: ________________
Adrese: ________________________________
__________________, LV – _____________
Banka: _______________
Kods: ________________
Konts: ___________________________
Tālrunis: ___________________
E-pasts: ____________________ 

______________ (paraksts⃰) ______________

Par tiesībām piegādāt Alfa/Beta/Gamma virsmas 

TEHNISKAIS PIEDĀVĀJUMS









2.pielikums
Līgumam 
Par tiesībām piegādāt Alfa/Beta/Gamma virsmas 
nosmērētības mēriekārtas (NMPD 2026/20)



FINANŠU PIEDĀVĀJUMS

